ועדת הכנסת, כנסת 17, פרוטוקול מספר 260, 2008-07-29 09:30

דוד טל: בוקר טוב.

דוד טל: אני פותח את ישיבת ועדת הכנסת.

דוד טל: על סדר יומנו הרבה נושאים.

דוד טל: אני מבקש להתייחס בקצרה.

דוד טל: הנושא הראשון על סדר היום: עבודת הוועדות בפגרה.

דוד טל: בזמנו נהגנו לאשר לחוקה לחוץ ולביטחון לעבוד בצורה חופשית וליתר הוועדות אישרנו 9 ישיבות.

משה גפני: אדוני היושב ראש, בוקר טוב.

משה גפני: אני רוצה לציין, בניגוד לרושם שהתקבל בדברי, ועדת החוקה עובדת ברצינות רבה ובחריצות רבה.

גדעון סער: אמרת דברים ראויים, פעם אחת יצא לך טוב.

משה שרוני: הוא רוצה להתנצל.

דוד טל: הוא לא צריך להתנצל על שום דבר.

דוד טל: אתה יכול, אתה לא חייב.

משה גפני: אני כן חייב ואני אומר לך מדוע.

משה גפני: בניגוד לרושם שהתקבל אתמול, הוועדה עובדת בחריצות ואין ויכוח לגבי העניין הזה.

משה גפני: הטענות שהיו לי אתמול, ויש לי גם היום, שהיא פשוט ועדה לא ממלכתית ונוהגת באופן לא ראוי, עושה סלקטיביות בחוקים, מה היא כן מקדמת ומה לא.

משה גפני: לגבי צוות הוועדה, הם עושים את עבודתם.

משה גפני: אני לא מסכים בשום פנים ואופן לאשר לוועדת החוקה בפגרה לעבוד כמו שהיא רוצה.

משה גפני: אם רוצים לאפשר להם לעבוד על חוקים, אני מבקש שזה יהיה מסודר.

משה גפני: מה קרה בפגרה הקודמת?

משה גפני: אתה מקבל מהיום להיום הזמנה לישיבה חשובה שמבחינתך היא קריטית.

משה גפני: אני נמצא בבני ברק ואחר נמצא באילת ואתה מקבל הזמנה חשובה.

משה גפני: עד שאתה מקבל את ההודעה הדיון עבר.

משה גפני: אני לא אומר לא לאפשר להם לעבוד.

משה גפני: אבל לא תהיה אפשרות לוועדת החוקה, היות ועוסקים בפגרה ואין מליאה שצריך לרוץ עם הצעת חוק, כל ההזמנות לישיבות ועדת החוקה יהיו שבוע קודם.

משה שרוני: לא, 48 שעות.

משה גפני: למה 48 שעות?

דוד טל: גפני, גם אם אני אאפשר לוועדת חוקה לקיים רק 9 ישיבות, אפשר לקבוע מהיום למחר.

משה גפני: אז אני מבקש שלא.

דוד טל: אני רוצה התייחסויות.

דוד טל: אדוני רוצה 48 שעות או יותר?

משה גפני: אני רוצה יותר, זאת פגרה.

דוד טל: אני רוצה לשמוע התייחסות של חברי הוועדה.

דוד טל: 3 ימים זה סביר?

מיכאל איתן: יש לי רעיון למחשבה.

מיכאל איתן: בגדול, אסור לומר שהכנסת יוצאת לפגרה כי חברי הכנסת ממשיכים לעבוד.

מיכאל איתן: מליאת הכנסת יוצאת לפגרה והכנסת צריכה להמשיך לעבוד וחברי הכנסת מקבלים משכורות מגיע להם חודש חופשה בשנה ולא יותר מזה.

דוד טל: 24 יום.

מיכאל איתן: נראה לי, בגלל כל מיני מניפולציות שעושים עם ישיבות בפגרה, עליהן מתלונן חבר הכנסת גפני, יכול להיות שצריך לקבוע 24 יום שבהם אין דיוני ועדות ומעבר לזה לאפשר את המשך העבודה של הוועדות ולומר שהוועדות מתכנסות ללא הגבלה.

מיכאל איתן: זה ימנע את המניפולציות.

מיכאל איתן: ידעו מראש לתכנן.

מיכאל איתן: כך עובדת הכנסת בישראל.

מיכאל איתן: אנחנו משלמים מחיר כבד על זה שאומרים שכל הזמן אנחנו בפגרה.

מיכאל איתן: אנחנו לא בפגרה, וגם מהדיון הזה אנחנו לא צריכים לצאת בתחושה שחברי הכנסת לא עושים כלום.

מיכאל איתן: אגב, אם יש שתיים או שלוש ועדות אז חברי הכנסת באים לכאן יותר מפעם אחת.

משה גפני: אני רק אומר שיודיעו מראש ושיהיה סדר יום מתוכנן.

דוד טל: בהמשך לדברים שאמרת אתמול שוחחתי עם יושב ראש הוועדה.

דוד טל: אני חושב שהדברים יבואו על תיקונם.

דוד טל: כפי שאמרת, הוועדה באמת עמוסה, יש לה הרבה חוקים.

דוד טל: הוועדה הזאת מפנה הרבה מאוד חוקים וגם היום תראה שהרבה מאוד חוקים יעברו לוועדת החוקה.

משה גפני: אמרתי שוועדת החוקה עובדת בחריצות רבה.

משה גפני: אני בכלל לא בעד פגרה.

משה גפני: אני מוכן לעבוד גם בחודש הזה.

דוד טל: אנחנו לא בפגרה אנחנו בעבודה.

משה גפני: בעבודה, אבל שיהיה מתוכנן.

משה שרוני: אני חושב שזה לא נכון לומר שהכנסת בפגרה.

משה שרוני: אני מתפלא שבמשך 60 שנה לא חשבו על כך.

משה שרוני: אני חושב שהמונח הנכון הוא שהמליאה יוצאת לפגרה ולא חברי הכנסת.

אורי אריאל: ראשית צריך להודיע לפחות 3 ימים מראש.

אורי אריאל: זה סביר ולא צריך יותר.

אורי אריאל: אפשר להתארגן ב-3 ימים ולא בכל דיון מצביעים.

אורי אריאל: שנית, אני לא מציע להגביל את הוועדות בתשע ישיבות.

אורי אריאל: כולם מסבירים שהכנסת לא יוצאת לפגרה.

אורי אריאל: אני לא חושב שזה צריך להיות באותו קצב אבל אפשר המינימום זה שתי ישיבות בשבוע.

אורי אריאל: גם בישיבות הקיימות לא מופיעים בדיוק 17 איש בחדר של מנהל הישיבה.

אורי אריאל: יש הרבה חוקים בקנה שנמצאים בוועדות.

אורי אריאל: אני לא חושב שצריך להגביל את הוועדות.

מיכאל איתן: למה ההגבלה?

דוד טל: אני אסביר את ההגבלה.

אורי אריאל: אני פונה לחברי הבית להוריד את ההגבלה הזאת ולסמוך על יושבי ראש הוועדות שמה שבאמת לא דחוף יידון פעם אחרת, אבל כל השאר ייכנס למסלול של עבודה.

אורי אריאל: אפשר להכין לוח זמנים מראש בתאום עם האנשים.

אורי אריאל: לכן אני מציע להוריד את ההגבלה, ואם לא, לעשות את זה 18 ישיבות.

אורי אריאל: זה אומר שתהיה ישיבה וחצי בשבוע.

אורי אריאל: אנחנו ב-12 שבועות שהמליאה לא עובדת.

דוד טל: לכנס וועדה זה אומר להחזיק גם את כל כוח האדם מסביב.

דוד טל: אם אני מכנס ועדה אז המיזוג צריך להיות מופעל, צריכים להיות סדרנים ואנשי משמר וכל מה שצריך.

דוד טל: אני ממשיך לשמוע את דעתם של החברים.

נסים זאב: למעשה אנחנו נמצאים בפיגור ולא בפגרה.

נסים זאב: אנחנו בפיגור של עבודה.

נסים זאב: אני חושב שאנחנו נמצאים במצב חרום ואסור להגביל.

נסים זאב: אני אומר שצריך להיות תיאום בין הוועדות ולפחות שבועיים כן צריכים לתת פרק זמן שבו לא יהיו ועדות בכלל, לפחות שבועיים.

נסים זאב: דבר נוסף, למה אי אפשר שיהיה תיאום בין הוועדות?

נסים זאב: יכול להיות שאדוני יעשה ישיבה ביום ראשון וועדת חוקה תעשה ישיבה ביום שלישי.

נסים זאב: כדאי שיהיה תיאום לגבי לוח הזמנים.

דוד טל: בדרך כלל יש תיאום.

נסים זאב: כדאי שיהיה תיאום לגבי לוח הזמנים.

דוד טל: חבר הכנסת גפני, אתה צודק.

דוד טל: ביום חמישי לא נוכל לשבת היות וביום חמישי יעשו פה שיפוצים לביטחונם של חברי הכנסת.

נסים זאב: גם לרכז את דיוני הוועדות מבחינת סדר היום של הוועדה.

נסים זאב: אם יש נושא אחד או שניים רצוי לעשות את זה באותו יום וגם שיהיה תיאום בין הוועדות עד כמה שזה ניתן.

נאדיה חילו: אני חושבת שצריך להחליט על פרק זמן מסוים, לפחות שבועיים, של אי קיום ישיבות.

נאדיה חילו: אני לא רוצה להמליץ מתי, אבל צריך את זה.

נאדיה חילו: זה יעזור להתארגן.

נאדיה חילו: צריך לעשות את זה רוחבי.

נאדיה חילו: הכנסת, ככנסת אמורה להתארגן לשבועיים רצופים של חופשה כדי לאפשר לנו לעשות את העבודה וגם לתחום אותה מבחינת מסגרת.

נאדיה חילו: לגבי הדיונים.

נאדיה חילו: אני חושבת שצריך לתת פרק זמן לפחות של 48 שעות כדי להתארגן.

נאדיה חילו: אמנם אנחנו עובדים אבל ההתנהלות בפגרה קצת שונה והשוני הזה מצריך פרק זמן טיפה יותר ארוך כדי לדעת מתי הוועדות וגם כדי להגיע במידה ורוצים להשתתף בוועדות.

מיקי איתן: גם היום לוחות הזמנים הם שלושה ימים לפני כן.

מיקי איתן: בסוף שבוע אנחנו יודעים מה יהיה בשבוע הבא.

נאדיה חילו: אני חושבת שצריך להשאיר בידי ראשי הוועדות את האוטונומיה וההחלטה לגבי האינטנסיביות של קיום הוועדות.

נאדיה חילו: יש ועדות יותר עמוסות ויושב ראש הוועדה מחליט.

נאדיה חילו: אני לא חושבת שצריך להגביל את מספר הישיבות מראש לכל ועדה.

נאדיה חילו: יש ועדות פחות אינטנסיביות ויש ועדות שדווקא ירצו דווקא בתקופה הזאת הן רוצות להקדיש את מלוא זמנן.

נאדיה חילו: לא צריך לקבוע סטנדרט קבוע לכל הוועדות.

יצחק גלנטי: אני מתייחס למה שקורה אצלי בוועדה.

יצחק גלנטי: הלחץ הוא עצום.

יצחק גלנטי: מספר הישיבות השבועיות עובר את ה-10.

יצחק גלנטי: אני משוכנע וסבור שאכן הוועדות צריכות להמשיך ולתפקד במהלך הפגרה.

יצחק גלנטי: יחד עם זאת הייתי מציע שלכל ועדה תינתן האוטונומיה לקבוע עד 21 יום שבהם תהיה רצף של חופשה.

מנחם בן-ששון: תכנית העבודה של ועדת חוקה לחופש כבר מוכנה.

מנחם בן-ששון: החברים מקבלים סקיצה ערב הפגרה.

מנחם בן-ששון: נדמה לי שעכשיו יש לנו קצת יותר מ- 30 ישיבות.

מנחם בן-ששון: אם יהיו שינויים דחופים נודיע.

מנחם בן-ששון: אני חושב שהפגרה היא זמן נהדר לעבוד על תקנות.

מנחם בן-ששון: לחלק מאיתנו יש ערימה גדולה של תקנות.

מנחם בן-ששון: אגב, הרבה פעמים חברים מגיעים יותר מאשר בימים רגילים כי אין עומס במליאה ועבודה מקבילה.

מנחם בן-ששון: הנקודה החשובה ביותר היא שאפשר לעבוד על רפורמות גדולות.

מנחם בן-ששון: אפשר לעבוד ברצף בוקר עד ערב.

גדעון סער: אתה רוצה להעביר רפורמות גדולות בפגרה?

מנחם בן-ששון: הספקנו הרבה בתיקונים בהכנה לקריאה.

אלכס מילר: אדוני היושב ראש, אני לא חושב שאנחנו צריכים לקבוע לכל הוועדות מספר ישיבות קבוע.

אלכס מילר: אני יכול לתת דוגמה של ועדת חינוך שצריכה לדון בנושאים של פתיחת שנת הלימודים בבתי הספר.

אלכס מילר: אני בטוח שהם ירצו לעשות דיונים.

אלכס מילר: במידה ותהיה דממה לא נוכל להיכנס.

אלכס מילר: אני חושב שאפשר לשמוח על האינטליגנציה של ראשי הוועדות שהם יקבעו בעצמם את תקופת החופשה.

אלכס מילר: אני מציע שלא נגביל כי ישנם נושאים בוערים וחשוב שהוועדות יתכנסו.

דוד טל: כרגע אני מוריד את זה מסדר היום.

דוד טל: אני אנסה לעשות סינתזה של הדברים שנאמרו היום.

דוד טל: מחר אביא הצעה ואני חושב שנוכל להתכנס.

דוד טל: חילופי אישים בראשות ועדות: הוועדה לענייני ביקורת המדינה ועדת הכלכלה ועדת המדע והטכנולוגיה הוועדה המיוחדת לפניות הציבור

דוד טל: רבותיי, אנחנו אמורים לקיים חילופי אישים בוועדה לענייני ביקורת המדינה, בוועדת הכלכלה, בוועדת המדע והטכנולוגיה ובוועדה המיוחדת לפניות הציבור.

משה גפני: אני מבקש רשות דיבור בעניין הזה.

דוד טל: בבקשה.

דוד טל: בוועדת ביקורת המדינה יחליף חבר הכנסת מיקי איתן את חבר הכנסת זבולון אורלב; בוועדת כלכלה, יחליף חבר הכנסת ישראל חסון את חבר הכנסת גלעד ארדן; בוועדת המדע והטכנולוגיה יחליף חבר כנסת זבולון אורלב את בני אלון; בוועדה המיוחדת לפניות הציבור יחליף חבר הכנסת בני אלון את חברת הכנסת סופה לנדבר.

דוד טל: זה יכנס לתוקף ב-18.8.

רוברט אילטוב: מלבד ועדת פניות הציבור.

דוד טל: תכף אתייחס.

דוד טל: אלה יהיו החילופין.

דוד טל: החילופין בוועדה לפניות הציבור תהיה בפברואר 2009 וכל השאר יהיו ב-18.8.

דוד טל: אם יהיה צורך, אקבע תאריך ב-14 לחודש כדי לעשות את החילופין.

דוד טל: אני מבקש שכולם יתכווננו לאותו יום ונעשה את החילופין.

זבולון אורלב: יש לנו בקשה שמנהלת הוועדה שלך תקבע באותו יום את השעות כי אחרת לא נסתדר.

דוד טל: היא תקבע את זה בתאום עם מנהלות הוועדות האחרות.

רוברט אילטוב: בנוגע לוועדה לפניות הציבור, הוסכם כי הוועדה תעבור לאיחוד הלאומי בעוד כחצי שנה.

משה גפני: אדוני היושב ראש.

משה גפני: אני מייצג סיעה של 6 חברים.

משה גפני: אני חייב לומר שאני לא זוכר כנסת כזאת, שבה לסיעה אין שום תפקיד בכנסת כאילו שאנחנו - - -

גדעון סער: תיזכר בקדנציה הקודמת.

משה גפני: איזה קדנציה קודמת?

משה גפני: אתה רוצה שאני אגיד לך איזה תפקידים היו לנו?

משה שרוני: אין לכם תפקידים בגלל חילוקי דעות בין החרדים לליטאים.

משה גפני: אני רוצה לומר לך אדוני יושב ראש ועדת הכנסת.

משה גפני: הוועדה הזאת אחראית גם על הסדרים בבית וגם כאן מתנהלת גם הוועדה המסדרת.

משה גפני: אין לנו יושב ראש ועדה, אפילו יושב ראש ועדה שהיא איננה סטטוטורית.

משה גפני: אין לנו שום יושב ראש ועדה, אין לנו סגן יושב ראש כנסת.

דוד טל: מה אדוני מבקש ממני ואני יכול לעשות?

משה גפני: לעשות חלוקה מחדש של הוועדות.

משה גפני: מה זה הדבר הזה?

משה גפני: עם כל הכבוד, לא יכול להיות מצב כזה - - -

דוד טל: חבר הכנסת גפני, היתה את הוועדה המסדרת.

דוד טל: ועדת הכנסת היא בעצם המשכה של הוועדה המסדרת.

דוד טל: היא קבעה מה שהיא קבעה.

משה גפני: הוועדה המסדרת לא נתנה ליהדות התורה יושב ראש ועדה מכיוון שאז - - -

דוד טל: אני לא אוכל לפתוח את זה וזה לא יעבור כאן.

משה גפני: מה אתה מציע לעשות?

משה גפני: אם אנחנו מוחרמים אז שנדע את הסיבות.

דוד טל: למען האיזון, את יושב ראש הוועדה לחקירה פרלמנטרית לנושא קבר הרשב"י נתתי, כמדומני, ליהדות התורה.

דוד טל: זה היה פיצוי.

מיכאל איתן: רשב"י זה מזערי?

משה גפני: אחרי זה, ברצינות, מה התשובה?

דוד טל: התשובה היא שידיי קצרו מלהושיע בנושא הזה.

דוד טל: אתה יכול לבוא בדברים עם יואל חסון ולנסות לראות אולי הוא יהיה מוכן לתת לך ועדה אחרת.

דוד טל: אני סבור שזה לא יהיה היות ולש"ס הם לא נתנו ואני מניח שגם לך הם לא יתנו.

גדעון סער: תסיקו מסקנות.

משה גפני: לש"ס יש 4 שרים.

יואל חסון: גדעון, חבל שכך אתם מתייחסים לחבר שלכם באופוזיציה.

דוד טל: גפני, אני לא יכול לעזור לך.

נסים זאב: אדוני היושב ראש, מכיוון שאנחנו נמצאים במכירת סוף עונה ויושבי הראש מתחלפים.

נסים זאב: אדוני אולי שכח, אני יו"ר הוועדה למלחמה בנגע בסמים.

נסים זאב: זאת ועדה מאוד חשובה אבל הייתי מוכן לקבל, למשל, את הוועדה לביקורת המדינה.

נסים זאב: אולי יש קוורום לבקשה שלי?

דוד טל: אני עובר להצבעה.

דוד טל: מי בעד ההצעה שהעליתי ירים את ידו?

דוד טל: הצבעה בעד – רוב נגד – 1 נמנעים - אין

משה גפני: אני רוצה שיירשם בפרוטוקול שהתנגדתי.

דוד טל: אשר על כן אני קובע שהחילופין יתבצעו כאמור ב-14.8 וזה יכנס לתוקף ב-18.8.

דוד טל: ג.

דוד טל: קביעת ועדות לדיון בהצעות החוק הבאות: הצעת חוק הכשרות המשפטית והאפוטרופסות (תיקון – זכות קטין לקשר עם קרוביו), התשס"ז-2008 – של חברת הכנסת אורית נוקד שלו וקבוצת חברי כנסת (פ/3445/17)

דוד טל: המלצת הלשכה המשפטית שלנו זה לוועדת החוקה.

דוד טל: נשמעה הצעה להעביר את הצעת החוק לוועדת העבודה, הרווחה והבריאות.

יצחק גלנטי: אני מבקש להעביר את זה לוועדת העבודה, הרווחה והבריאות, במיוחד לאור זה שקיבלתי יעוץ משפטי אצלי בוועדה.

פרץ סגל: הנושא הוא חוק הכשרות המשפטית והאפוטרופוס.

פרץ סגל: זה דבר ראשון במעלה מבחינת מעמדו של הילד וזכויותיו.

פרץ סגל: בדוח שהוגש לאחרונה לשר המשפטים על ידי ועדה שהוא הקים לעניין זכויות הילד בזמן הגירושין, ברשות פרופסור דן שמידט, מוצע להחליף את כל הפרק בחוק הכשרות כולל הסעיף הזה.

פרץ סגל: הנושא במהותו הוא נושא משפטי בלבד.

פרץ סגל: המקום הראוי לכך הוא בוועדת החוקה.

פרץ סגל: לכן אנחנו מבקשים שזה יהיה בוועדת חוקה ולא בוועדת העבודה.

נאדיה חילו: אני מבקשת זכויות הילד.

דוד טל: הלשכה המשפטית אמרה שוועדת חוקה היא אכסניה מתאימה להצעת החוק.

יצחק גלנטי: חבר הכנסת בן-ששון אמר שהוא לא יריב איתי בנושא זה.

דוד טל: אנחנו עוברים להצבעה בין ועדת חוקה לבין ועדת עבודה לבין ועדה לזכויות הילד.

דוד טל: הוועדה שתקבל יותר קולות, נעביר את זה אליה.

דוד טל: מי בעד ועדת חוקה?

דוד טל: הצבעה בעד ועדת חוקה חוק ומשפט - 6 בעד ועדת עבודה, הרווחה והבריאות - 4 בעד הוועדה לזכויות הילד - 1 הנושא יועבר לוועדת חוקה חוק ומשפט.

דוד טל: לפרוטוקול, הצעות 2,3 ו-4 זהות ויעברו כולן לוועדת חוקה.

דוד טל: הצעת חוק חובת המכרזים (תיקון – העדפת טובין ותאגידים בעלי תו תקן ירוק), התשס"ח-2008 – של חברי הכנסת גדעון סער ואופיר פינס פז (פ/3671/17)

דוד טל: אנחנו עוברים להצעת חוק חובת המכרזים, של חברי הכנסת אופיר פינס וגדעון סער.

דוד טל: חבר הכנסת סער, בבקשה.

גדעון סער: ההצעה יכלה ללכת לוועדת החוקה, שברגיל דנה בנושא של מכרזים.

גדעון סער: אבל, באותה מידה היא יכולה ללכת לוועדת הפנים כי במהותה היא הצעה ירוקה.

גדעון סער: היא באה לקבוע סטנדרט בנושא של איכות סביבה בדומה למדינות אחרות בעולם, שמקובל בהן תו תקן ירוק, שהוא יהיה מרכיב בנושא העדפה במכרזים.

גדעון סער: ועדת הפנים היא ועדת פנים והגנת הסביבה.

גדעון סער: אין לי בעיה להעביר את זה לוועדת הכלכלה אבל באופי הנושא זה יותר מתאים לוועדת הפנים כי היא עוסקת בחוקים הסביבתיים בכנסת.

דוד טל: הצעת הלשכה המשפטית זה להעביר לוועדת החוקה.

מנחם בן-ששון: עכשיו אנחנו בעיצומם של דיונים בתקנות המכרזים בשלושה נושאים:

מנחם בן-ששון: תקנות המכרזים הגדולה של משרד האוצר, תקנות המכרזים של שלי שאתמול העברנו ב-60 נגד 23 ותקנות מכרזים שנוגעות לכלל המערכות.

מנחם בן-ששון: זה כל כך טבעי שזה יהיה אצלנו.

מנחם בן-ששון: זה נכנס לתוך הדיון.

מנחם בן-ששון: זה יהיה לא אחיד אם זה לא יעבור לוועדת החוקה.

דוד טל: נצביע בין ועדת חוקה לבין ועדת הפנים.

דוד טל: מי בעד העברת הנושא לוועדת החוקה: הצבעה בעד ועדת החוקה חוק ומשפט - 3 בעד ועדת פנים והגנת הסביבה - 6 נמנעים – אין

דוד טל: אשר על כן זה יעבור לוועדת הפנים.

דוד טל: הצעת חוק לעידוד השקעות הון (תיקון – חידוש ההקלות במס), התשס"ח-2008, של חבר הכנסת משה כחלון (פ/3656/17)

דוד טל: אנחנו עוברים להצעת חוק לעידוד השקעות הון של חבר הכנסת כחלון.

דוד טל: המלצת הלשכה המשפטית היא להעביר את הצעת החוק לוועדת הכספים.

דוד טל: נשמעה הצעה לוועדת כלכלה.

דוד טל: מי בעד העברת הנושא לוועדת הכלכלה?

דוד טל: הצבעה בעד ועדת הכלכלה – 6 בעד ועדת הכספים – 1 נמנעים –אין

דוד טל: זה יעבור לוועדת הכלכלה הצעת חוק איסור מימון מופעי תרבות וספורט בהשתתפות משתמטים, התשס"ח-2007 – של חבר הכנסת ישראל חסון (פ/2965/17)

דוד טל: הצעת חוק איסור מימון מופעי תרבות וספורט בהשתתפות משתמטים של חבר הכנסת חסון.

דוד טל: .

דוד טל: ההמלצה של הלשכה משפטית חינוך.

דוד טל: נשמעה הצעה להעביר את הצעת החוק לוועדת הכלכלה.

דוד טל: מי בעד העברת הנושא לוועדת חינוך?

דוד טל: הצבעה בעד ועדת חינוך – רוב בעד ועדת כלכלה – מיעוט נמנעים – אין.

דוד טל: תודה, זה יעבור לוועדת החינוך.

דוד טל: הצעת חוק סל שירותים נוספים בחינוך, התשס"ח-2008 – של חבר הכנסת אורי אריאל וקבוצת חברי הכנסת (פ/3828/17)

דוד טל: הצעת חוק סל שירותים נוספים בחינוך של חבר הכנסת אורי אריאל.

דוד טל: ההמלצה של הלשכה המשפטית, ועדת חינוך.

דוד טל: נשמעה הצעה להעביר את הנושא לוועדת כלכלה.

דוד טל: גם יו"ר ועדת כלכלה מסר שהנושא שייך לוועדת החינוך.

דוד טל: אני מציע שנשאיר את זה בוועדת החינוך .

דוד טל: מי בעד העברת הנושא לוועדת החינוך?

דוד טל: הצבעה בעד ועד חינוך – רוב נגד – אין

דוד טל: הנושא יועבר לוועדת החינוך.

דוד טל: הצעת חוק מתן הטבות והנחות למקבלי פנסיה (תיקוני חקיקה), התשס"ח-2008, של חברי הכנסת חיים כץ ומרינה סולודקין (פ/3607/17)

דוד טל: הצעת חוק מתן הטבות והעדפות למקבלי פנסיה של חברי הכנסת כץ ומרינה סולודקין.

דוד טל: המלצת הלשכה המשפטית להעביר את הצעת החוק לוועדת העבודה הרווחה והבריאות.

דוד טל: נשמעה הצעה להעביר את הנושא לוועדת הכספים.

גדעון סער: אני מציע כלכלה.

דוד טל: יש 3 הצעות: ועדת העבודה, ועדת הכספים וועדת הכלכלה.

דוד טל: נצביע אחד לאחד.

דוד טל: מי בעד כספים?

דוד טל: הצבעה בעד ועדת כספים –מיעוט נגד – רוב.

דוד טל: מי בעד ועדת כלכלה?

דוד טל: הצבעה בעד ועדת כלכלה – 7 נגד – מיעוט

דוד טל: מי בעד ועדת העבודה?

דוד טל: הצבעה בעד ועדת העבודה הרווחה והבריאות – מיעוט נגד – רוב

דוד טל: הנושא יועבר לוועדת כלכלה.

דוד טל: הצעת חוק-יסוד: הממשלה (תיקון – הכרזת נבצרות ראש הממשלה), של חברי הכנסת זבולון אורלב ויוסי ביילין (פ/3837/17)

דוד טל: הצעת חוק יסוד הממשלה (תיקון – הכרזת נבצרות ראש הממשלה), של חברי הכנסת זבולון אורלב ויוסי ביילין.

דוד טל: המלצת הלשכה המשפטית שלנו, להעביר את הנושא הזה לוועדת החוקה.

דוד טל: יושב ראש ועדת החוקה מבקש להעביר אליו את חוקי היסוד כי הם רק בוועדת החוקה.

זבולון אורלב: ההצעה שלנו היא להעביר את החוק לוועדת הכנסת הואיל ומהותה של ההצעה זה להוסיף לכנסת סמכות להוציא ראש ממשלה לנבצרות.

זבולון אורלב: זה עניינה של הכנסת, למרות שטכנית זה חוק יסוד ממשלה.

זבולון אורלב: מהותית, מדובר בסמכות נוספת של הכנסת.

מנחם בן-ששון: אני לא אתנגד שזה יהיה בוועדת חוקה.

זבולון אורלב: ברשותך, עוד נימוק אחד.

זבולון אורלב: ידוע גם שוועדת החוקה עמוסה.

יואל חסון: ממתי זה שיקול?

משה שרוני: אני חושב שהצעתו של חבר הכנסת אורלב היא צודקת בהחלט.

גדעון סער: אדוני היושב ראש, עם כל הכבוד, זה לא נושא שהוא נושא שולי.

גדעון סער: תיקון לחוק יסוד הממשלה, אני לא מאמין שהיה אי פעם בתולדות הכנסת שחוק יסוד הכנסת לדורותיו ולצורותיו השונות היה בוועדה אחרת זולת ועדת חוקה חוק ומשפט.

גדעון סער: עם כל הכבוד, החוק הזה קיבל בוועדה הזאת פטור מחובת הנחה ועל הדרך הוא עבר במליאה.

גדעון סער: הוא חוק מאוד בעייתי.

גדעון סער: להוסיף לו בעייתיות נוספת ולא להעביר אותו לוועדת החוקה, לפי דעתי זאת טעות חמורה.

גדעון סער: אני מציע למציע, שהתקדם כברת דרך, ללכת בדרך יותר מרוסנת.

נסים זאב: לפי ההנחה שזה שייך לחברי הכנסת ושהם רוצים לקבוע את גורל ראש הממשלה – כמעט אין חוק שלא שייך לכנסת.

נסים זאב: כל חוק שייך לכנסת.

מנחם בן-ששון: אני רוצה למסור גילוי נאות.

מנחם בן-ששון: ועדת חוקה עסקה בראשית המושב הנוכחי בדיוק בפרקים האלה בחוק יסוד הממשלה.

מנחם בן-ששון: היתה לנו טיוטה שעסקה בנבצרות.

מנחם בן-ששון: הדברים מתחברים.

דוד טל: אנחנו נצביע בין ועדת חוקה לבין ועדת הכנסת.

דוד טל: מי בעד ועדת חוקה?

דוד טל: הצבעה בעד העברת הנושא לוועדת חוקה חוק ומשפט – 7 מי בעד העברת הנושא לוועדת הכנסת?

דוד טל: הצבעה בעד העברת הנושא לוועדת הכנסת – 3.

דוד טל: זה יעבור לוועדת חוקה.

דוד טל: אני לא יודעת אם שמו לב, היועצת המשפטית מעירה לי שהעברנו לוועדת הכלכלה את הצעת חוק מתן הטבות והנחות למקבלי פנסיה.

ארבל אסטרחן: זה שייך לחוק ביטוח בריאות ממלכתי וחוק האזרחים הוותיקים.

קריאה: אם מישהו רוצה שיבקש רביזיה.

דוד טל: השולחן הזה לא תמיד קובע את החוקים המתאימים לאכסניות המתאימות.

דוד טל: השולחן הזה הוא שולחן פוליטי.

דוד טל: אם מישהו ירצה רביזיה, יבקש רביזיה.

משה שרוני: אני מבקש רביזיה.

משה שרוני: הצעת חוק העונשין (תיקון – תקיפת מאבטח), התשס"ח-2008, של חבר הכנסת ניסן סלומינסקי (פ/3286/17)

דוד טל: הצעת חוק העונשין (תיקון – תקיפת מאבטח) של חבר הכנסת ניסן סלומינסקי.

דוד טל: המלצת הלשכה המשפטית להעביר את הצעת החוק לוועדת חוקה.

דוד טל: נשמעה הצעה לוועדת הפנים.

מנחם בן-ששון: אני חוזר על דבריו של חבר הכנסת סער מהפעם הקודמת.

מנחם בן-ששון: בעונשים צריך לקבל תמונת רוחב.

מנחם בן-ששון: עונשים צריך לעשות בזיקה לעונשים.

מנחם בן-ששון: לקחת חוק ולבודד אותו למקום אחר, במקרה הזה עלול לגרום לדיסהרמוניה, שאחרי זה יוצר עולמות מטורפים בענישה.

ניסן סלומינסקי: אני מציע או לוועדת העבודה או לוועדת הלפנים כי בדרך כלל הם עוסקים בתחום של המאבטחים.

ניסן סלומינסקי: נכון שזה חוק עונשין אבל החכמה היא להסתכל בצורך במבט של פנים ולא בצורך של ועדת חוקה.

ניסן סלומינסקי: לכן אני מציע ועדת פנים.

דוד טל: אנחנו נצביע חוקה מול ועדת הפנים.

דוד טל: הצבעה בעד ועדת חוקה - רוב בעד ועדת פנים – מיעוט

דוד טל: תודה.

דוד טל: זה יעבור לוועדת החוקה.

דוד טל: הצעת חוק לתיקון פקודת מס הכנסה (אנשים עם מוגבלויות), התשס"ח-2008, של חבר הכנסת דב חנין וקבוצת חברי הכנסת (פ/3346/17)

דוד טל: אנחנו עוברים להצעת חוק לתיקון פקודת מס הכנסה (אנשים עם מוגבלויות) של חבר הכנסת דב חנין וקבוצת חברי הכנסת.

דוד טל: המלצת הלשכה המשפטית, להעביר לוועדת הכספים.

דוד טל: נשמעה הצעה להעביר את ההצעה לוועדת חוקה.

גדעון סער: מה מהות ההצעה?

גדעון סער: כי אנחנו העברנו חוק מאוד דומה לוועדת הכלכלה.

גדעון סער: תיקון לפקודת מס הכנסה בנושא הכרה בהוצאות הנגשה.

גדעון סער: אם החוק הוא באותו כיוון זה יכול ללכת לוועדת הכלכלה.

מנחם בן-ששון: אני מוריד את הבקשה להעביר לוועדת חוקה.

דוד טל: זה יכול להיות או כספים או כלכלה.

ארבל אסטרחן: זה שינוי מינוחים בפקודת מס ההכנסה.

דוד טל: מי בעד ועדת כספים:

דוד טל: הצבעה בעד העברת הנושא לוועדת הכספים – רוב בעד העברת הנושא לוועדת כלכלה – אין

דוד טל: זה יעבור לוועדת הכספים.

דוד טל: הצעת חוק סדר הדין הפלילי (סמכויות אכיפה – מעצרים), (תיקון – הארכת מעצר במקרה הרשעה), התשס"ח-2008, של חבר הכנסת יצחק אהרונוביץ (פ/3428/17)

דוד טל: הצעת חוק סדר הדין הפלילי (סמכויות אכיפה - מעצרים).

דוד טל: המלצת הלשכה המשפטית להעביר לוועדת החוקה.

דוד טל: נשמעה הצעה להעביר את הצעת החוק לוועדת הפנים והגנת הסביבה.

דוד טל: יוזם הצעת החוק מבקש להעביר לוועדת כלכלה בשל עומס בוועדת החוקה.

דוד טל: אנחנו נצביע בין ועדת חוקה לוועדת כלכלה.

דוד טל: מי בעד וועדת חוקה?

דוד טל: הצבעה בעד העברת הנושא לוועדת חוקה חוק ומשפט – 6 בעד העברת הנושא לוועדת הכלכלה – 4

דוד טל: זה יעבור לוועדת החוקה חוק ומשפט.

דוד טל: הצעת חוק צער בעלי חיים (ניסויים בבעלי חיים) (תיקון – הוספת ארגונים למען חולים למועצה), התשס"ח-2008, של חבר הכנסת מנחם בן-ששון (פ/3383/17)

דוד טל: הצעת חוק צער בעלי חיים (ניסויים בבעלי חיים), של חבר הכנסת בן-ששון.

מנחם בן-ששון: אני רוצה להסביר למה אני רוצה את זה בוועדת מדע.

דוד טל: המלצת הלשכה המשפטית היא לוועדת החינוך והתרבות.

דוד טל: יש ועדה משותפת לוועדת מדע וטכנולוגיה וועדת החינוך.

גדעון סער: היא עוסקת בהצעות לסדר.

זבולון אורלב: הכנסת וועדת הכנסת הקימו ועדה משותפת של ועדת מדע וועדת החינוך לטיפול ומעקב אחר חוק ניסויים בבעלי חיים.

זבולון אורלב: זה בדיוק מהותה של ההצעה ולכן, כחבר ועדת חינוך, אני מצטרף לבקשה שזה יועבר לוועדה המשותפת.

דוד טל: הצעה אחרת.

מנחם בן-ששון: אני מבקש להוסיף לוועדה הזאת סמכות חקיקה.

מנחם בן-ששון: אם היא ועדה רק לענייני סדר יום - - -

ארבל אסטרחן: אם הצעת החוק תעבור אליה אז יש לה סמכות.

גדעון סער: אדוני היושב ראש.

גדעון סער: אין כאן דבר תמים אלא יש כאן דבר עם מניעים מאוד ברורים.

גדעון סער: נושא ניסויים בבעלי חיים,

גדעון סער: להיבטיהם השונים והחוקים השונים שנוגעים לזה, נדונו אך ורק בוועדת החינוך.

גדעון סער: הם מעולם לא נדונו בוועדה המשותפת.

גדעון סער: בוועדה המשותפת הזאת בסך הכל נדונו הצעות לסדר היום.

גדעון סער: כרגע יש יושב ראש חדש לוועדת המדע, שבכובעו כחבר ועדת החינוך, הוא מציע ועדה משותפת.

גדעון סער: הוועדה הזאת עסקה אך ורק בהצעות לסדר.

גדעון סער: כמי ששתי הצעות שלו בנושא ניסויים בבעלי חיים נדונו בוועדת החינוך ועוד נושאים אחרים, מעולם לא נדונו בוועדה המשותפת הזאת, היא לא קנתה לה סמכות לדון בנושא הזה.

גדעון סער: זה לא תמים כי ההצעה של חבר הכנסת בן-ששון באה לשנות את האיזון במועצה לרעת הארגונים לזכויות בעלי חיים, בדיוק בכיוון ההפוך ממה שצריך להיות.

גדעון סער: לכן גם אין רצון שהיא תגיע לוועדת החינוך כי המטרה סומנה.

גדעון סער: עכשיו רצים עם המטרה לכיוון של החיצים.

גדעון סער: לכן אני מציע להשאיר את זה בוועדת החינוך.

נסים זאב: אני אומר שיש חפיפה.

נסים זאב: רק אתמול דנו בוועדת המדע והטכנולוגיה בנושא של צער בלי חיים.

נסים זאב: השאלה איזה חוק של צער בעלי חיים.

נסים זאב: לכן אולי צריך לעשות סדר בדברים.

דוד טל: אי אפשר.

דוד טל: לפעמים עוסקים בבריאות של בעלי ולפעמים זה משהו אחר.

נסים זאב: כאשר מתייחסים לבעלי החיים עצמם זה צריך להיות בוועדת המדע והטכנולוגיה.

נסים זאב: כאשר מתייחסים לאנשים שמתעללים בבעלי חיים, זה בוועדת חינוך.

נסים זאב: תעשה הפרדה בין שתי הוועדות או ועדה משותפת.

מנחם בן-ששון: אני רוצה לתקן את האינטרפרטציה של חבר הכנסת גדעון סער.

מנחם בן-ששון: זהו חוק בעד משפחות שנעזרות בתרופות.

מנחם בן-ששון: אני תמיד מקבל, לכל אורך השנים, את הייעוץ של הייעוץ המשפטי של הכנסת ולכן מה שיאמר הייעוץ המשפטי מקובל עלי.

מנחם בן-ששון: אני רק רואה את ההיגיון הרב בהצעתו של חבר הכנסת אורלב.

יואל חסון: אני מסכים לדעתו של חבר הכנסת סער.

יואל חסון: אני חושב שההצעה הזאת צריכה ללכת לוועדת החינוך.

יואל חסון: בדרך כלל דנים בהצעות האלה בוועדת החינוך.

יואל חסון: אם ועדת החינוך תחליט להגדיר הגדרות אחרות, אז נקבל שם החלטה .

יואל חסון: כרגע זה צריך לעבור לוועדת החינוך.

זבולון אורלב: אני רוצה לומר שנכון שחוק ניסויים בבעלי חיים חוקק בוועדת החינוך, אבל בשעה שוועדת מדע וטכנולוגיה לא היה קיימת.

זבולון אורלב: שנית, חוק ניסויים רפואיים בבני אדם, גם לכך הוקמה ועדה משותפת שעוסקת בחקיקה, בין ועדת המדע לבין ועדת העבודה הרווחה והבריאות.

זבולון אורלב: יש כאן היבטים כאלה ויש כאן היבטים כאלה.

זבולון אורלב: כמו שעוסקים בניסויים רפואיים בבני אדם בוועדה משותפת, צריך גם את הנושא הזה לטפל בוועדה משותפת, כפי שהמליצה הלשכה המשפטית.

דוד טל: נצביע בין ועדה משותפת לבין הצעתו של חבר הכנסת סער לחינוך.

דוד טל: הצבעה בעד העברת הנושא לוועדה משותפת - 5 בעד העברת הנושא לוועדת החינוך - 6

דוד טל: זה יעבור לוועדת חינוך.

דוד טל: ד.

דוד טל: קביעת ועדה לדיון בהצעה לסדר-היום בנושא: "התגברות פעילות נגד החוק של הכתות והמיסיון בישראל", של חבר הכנסת יעקב כהן

דוד טל: אנחנו עוברים לדיון בקביעת ועדה לדיון בהצעה לסדר-היום בנושא: התגברות פעילות נגד החוק של הכתות והמיסיון בישראל.

דוד טל: גפני, מה אתה מציע?

משה גפני: ועדת פנים.

דוד טל: מי בעד ועדת הפנים.

דוד טל: הצבעה בעד העברת הנושא לוועדת הפנים והגנת הסביבה – רוב נגד – אין

דוד טל: זה יעבור לוועדת הפנים.

משה גפני: יש לי שאלה.

משה גפני: היות וחבר הכנסת כהן מתפטר ובמקומו בא חבר כנסת חדש, האם הנושא הזה עובר אליו.

דוד טל: זאת שאלה טובה.

דוד טל: אני חושב שהוא לא יכול להעביר את זה הלאה.

דוד טל: אנחנו מנסים לתקן את התקנון לגבי חוקים אבל אולי שווה לתקן גם בנושא הזה.

משה גפני: ארבל אמרה שלא?

דוד טל: היא לא אמרה שלא.

דוד טל: אני אמרתי שאני חושב שלא.

דוד טל: רבותי, אנחנו מצביעים כרגע על הרביזיה על הצעת חוק הפנסיה של חיים כץ ומרינה סולודקין.

דוד טל: כאמור העברנו את זה לוועדת הכלכלה והתבקשה פה רביזיה.

דוד טל: מי בעד הרביזיה ירים את ידו?

דוד טל: הצבעה בעד הרביזיה – 1 נגד הרביזיה – רוב

דוד טל: הרביזיה לא התקבלה.

דוד טל: אני רוצה להודיע לכם שכנראה נשוב היום ונתכנס בהצעת חוק ביטול איחוד הרשויות.

דוד טל: יש קצת בעיה.

משה שרוני: יש לחץ כבד של הקואליציה.

משה שרוני: ה.

משה שרוני: בקשת יו"ר ועדת החוץ והביטחון להקדמת הדיון בהצעת חוק, לפני הקריאה השניה והשלישית

דוד טל: יש בקשת יושב ראש ועדת החוץ והביטחון להקדמת הדיון בהצעת חוק כליאתם של לוחמים בלתי חוקיים.

דוד טל: מי בעד לפטור את יושב ראש ועדת חוץ וביטחון?

דוד טל: הצבעה בעד – רוב נגד – אין נמנעים – אין

דוד טל: אשר על כן, הבקשה לפטור התקבלה.

נסים זאב: מה עם בקשתי לגבי הצעת החוק שלי שזה ידון בוועדת הסמים ולא בוועדת כלכלה?

אתי בן-יוסף: לא אמרו לנו דבר על זה.

דוד טל: תהיה איתי בקשר, נעלה את זה מחר.

דוד טל: אם נתכנס היום תעביר אלי את זה.

דוד טל: תודה רבה, הישיבה נעולה.